  Майя Бывальцева 1-тӥ пӧсьтолэзьысен Россиын пенсиосты но мукет мерлыко тыронъёсты «Мир» картае гинэ выжтылозы. Со сярысь Пенси фондлэн Удмурт Элькунъя ёзэтэзлэн пресс-службаез тодэ вайытӥз. Пенсиосты но мерлыко тыронъёсты «Мир» йӧскалык тыриськон сӧзнэтлэн картаосаз одно выжтон дырез Россиысь банк кӧня ке пол вошъяз ни. Али коньдон мукет тыриськон сӧзнэтъёсын (MasterCard, Visa но мукет) азьвыл усьтэм банк картаосы но вуэ, табере озьы уз луы ни. Пенсизэс почта пыр, озьы ик пенсиосты вуттӥсь мукет огазеяськонъёс пыр, банкысь счётысь (картатэк) басьтӥсьёс понна номыр уз воштӥськы Нырысьсэ «Мир» карта басьтӥсьёс выль счётсэс Пенси фондлэн сайтаз «Личный кабинет» сервис но Госуслуги портал пыр сётыны быгато, озьы ик Фондысь калыкен ужанъя ёзэтэ яке МФЦ-е мыныса.  Тегъёс: Мерлык Удмуртия Россия пенсия Пенсифонд  